Cândva îl vedea pe Trump ”Hitler al Americii”, acum e coechipierul lui în cursa pentru Casa Albă. Metamorfoza lui J. D Vance
Vorba aceea, ”Niciodată să nu spui niciodată” i se potrivește mai bine decât oricui senatorului republican de Ohio  J.D. Vance. La opt ani după ce se întreba dacă fostul președinte Donald Trump ar putea fi „Hitlerul Americii”, senatorul a devenit partenerul de candidatură al lui Trump pentru încă un mandat la Casa Albă. Vorbim despre un tânăr senator, nou-venit în politică, fost critic feroce al liderului republican, devenit acum un susținător ferm, care are poziții conservatoare ferme și ar putea ajuta o victorie republicană în statele-cheie din Midwest.